Ο κ.Χαράλαμπος Μπονάνος ήταν μέχρι πρότινος πετυχημένος διοικητής του νοσοκομείου του Ρίου της Πάτρας. Μέχρι που μπήκε στη συνέντευξη για την αξιολόγηση του που τον οδήγησε στην αποπομπή.

Μιλώντας στο Βήμα FM περιγράφει λεπτό προς λεπτό την περίπου 7λέπτη διαδικασία της διετούς θητεία του!

Περιγράφει με γλαφυρότητα τα πρόσωπα των...σχεδόν αδιάφορων αξιολογητών του, τις ερωτήσεις που δεν έκαναν ,την απολογητική πρακτικογράφο που δεν ήταν στην αίθουσα αλλά πρακτικά κρατήθηκαν.

Και τη στιγμή που ενώ περιέγραφε πως κατάφερε να μειώσει τις τιμές προμήθειας των στεντ αυτό που τον ρώτησε ένας εκ των αξιολογητών ήταν « έχω και εγώ δυο στέντ είναι επικίνδυνα;»

Η μαρτυρίας μιας τραγικής...αξιολόγησης!

«Καταρχήν πρέπει να σας περιγράψω τα πρόσωπα. Δεξιά μου καθόταν ένας κύριος υπέργηρος, οποίος πραγματικά δεν ξέρω πόση σχέση είχε με τον χώρο, να μπορέσει να καταλάβει τις έννοιες κιόλας. Και θα σας πω από κάποια απίθανα ερωτήματα που σταχυολόγησα. Καμία σχέση με την ιατρική (δεν είχε), συνταξιούχος, δικαστικός κάτι τέτοιο. Αριστερά μου ήταν κάποιος εκπρόσωπος σούπερ μάρκετ, απ’ ότι κατάλαβα του Μαρινόπουλου. Ήταν εκπρόσωπος, σύμβουλος απ’ ότι διάβασα εκεί πρόχειρα στο σύντομο βιογραφικό του στο σούπερ μάρκετ Μαρινόπουλου. Ήταν ο κ. Νιάκας, ο οποίος ήταν ίσως ο μόνος σχετικός με τον χώρο, καθηγητής στα οικονομικά της Υγείας. Ο κ Σκανδαλάκης καθηγητής πρόεδρος του ΚΕΧΥ και ο κ. Γιαννουλάτος ο οποίος είχε το ρόλο του γενικού γραμματέα. Αυτός ήταν αν θυμάμαι καλά, διευθυντής στο χώρο της ψυχικής υγείας. Όχι ως γιατρός (Γιαννουλάτος), ήταν στον χώρο εκεί πέρα ως υπάλληλος του Υπουργείου-υπεύθυνος για τα προγράμματα ψυχικής υγείας παλιότερα.

είχε το ipad μπροστά του, παρακολουθούσε το ipad μπροστά του, είτε έλεγα το Πάτερ Ημών, είτε το ποίημα του Καβάφη, είτε οτιδήποτε άλλο αδιαφορούσε

Προσέξτε τώρα, εγώ μπήκα σε μια επιτροπή από την οποία απουσίαζε η πρακτικογράφος. Υποτίθεται κράταγαν πρακτικά, τους ανέλυσα τα στοιχεία, γιατί υποτίθεται όταν είναι να πας να κριθείς κάπου πρέπει να έχεις κάποιες σταθερές…Κάτι που μου έκανε πολύ εντύπωση και ήταν προσβολή για το πρόσωπο μου, ο κ. Σκανδαλάκης είχε το ipad μπροστά του, παρακολουθούσε το ipad μπροστά του, είτε έλεγα το Πάτερ Ημών, είτε το ποίημα του Καβάφη, είτε οτιδήποτε άλλο αδιαφορούσε. Και έβλεπα και τον γενικό γραμματέα να κουνάει το κεφάλι του.

Αυτό διήρκησε 5-7 λεπτά δεν ήταν παραπάνω. Γύρω στα 7 λεπτά να ήταν δεν ήταν παραπάνω. Μόλις σηκώθηκα και είπα «θέλετε τίποτα άλλο;», κοίταξαν και τον προϋπολογισμό εκείνος ο κύριος του Μαρινόπουλου. Του λέω είμαστε μέσα στον προϋπολογισμό, τον έχουμε εκτελέσει απόλυτα. Θα έχετε ακούσει για νοσοκομεία που δεν είχαν φάρμακα, εμείς δεν είχαμε πρόβλημα.

«Ξέρετε δεν πρόλαβα να σας ακούσω, να γράψω»

Σηκώνομαι να φύγω και εκείνη τη στιγμή μπαίνει μέσα η πρακτικογράφος και λέει «ξέρετε δεν πρόλαβα να σας ακούσω, να γράψω», δεν πειράζει λέω. Δηλαδή έγινε η όλη αξιολόγηση ενός διοικητή 2 χρόνων, χωρίς φυσικά όπως σας είπα και στην αρχή κανένα κριτήριο και χωρίς πρακτικογράφο. Τι πρακτικά κρατήσανε από μνήμης,. Τι είπαν , τι κάνανε ένας θεός ξέρει. Εκείνος που έδειξε ενδιαφέρον ήταν ο κ. Νιάκας, οποίος με ρώτησε δύο πράγματα πάνω στον προϋπολογισμό. Είναι καθηγητής οικονομικών της υγείας και πάνω στα θέματα της προμήθειας των υλικών-2 ερωτήσεις- και μετά τελείωσε. Οι άλλοι τίποτα.

Εγινε η όλη αξιολόγηση ενός διοικητή 2 χρόνων, χωρίς φυσικά όπως σας είπα και στην αρχή κανένα κριτήριο και χωρίς πρακτικογράφο. Τι πρακτικά κρατήσανε από μνήμης,. Τι είπαν , τι κάνανε ένας θεός ξέρει

Σας λέω ο άλλος με ρώτησε για τα stent αν θα πάθει τίποτα! Γεια σας ευχαριστούμε στο καλό (σας είπαν τίποτα άλλο;). Μα πήραν την απόφαση 3-2, απ’ ότι πληροφορήθηκα, με καταψηφίσανε

Σκίζω τα ρούχα μου αν θέλετε, διότι ο διοικητής της υγειονομική περιφέρειας ας βγει τώρα στον αέρα και ας πει ότι με αξιολόγησαν από τους καλύτερους διοικητές, όπως το έλεγε. Αλλά ας βγει δημόσια να το πει. Και αφού με αξιολογεί ο διευθυντής της υγειονομικής περιφέρειας, ο οποίος δεν έχει σχέση μαζί μου, έρχεσαι εσύ και μια πενταμελής επιτροπή σε αυτό το σκηνικό-το ρεπορτάζ- που σας περιέγραψα… και με θεωρείς ότι δεν είμαι ικανός να διοικήσω το νοσοκομείο. Ε αυτό είναι ντροπή, είναι μαϊμουδιά»

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr